เรื่องร้องเรียน: สวัสดีครับ ขออนุญาตติดตามเรื่องเลขที่ 2023-MEP843 (เปิดเรื่องใหม่)  นับเป็นครั้งที่สามแล้วที่ได้ทวงถามมาถึงเรื่องนี้ ทั้งที่บริเวณที่แจ้ง ก็ตั้งอยู่ด้านหน้าสำนักงานเขตสัมพันธวงศ์ อย่างชัดเจน แต่ไม่มีการดำเนินการด้วยความเด็ดขาดใด ๆ   จนปัจจุบันเริ่มเกิดคำถามขึ้นมาในใจ ถึงการปฏิบัติหน้าที่ของเจ้าหน้าที่ผู้รับผิดชอบ จะด้วยว่าเป็นเรื่องไม่สำคัญ ไม่ต้องคำนึงถึงความสะอาด ความปลอดภัย หรือการละเมิดทรัพย์สินสาธารณะ   หรือความโปร่งใสในการปฏิบัติหน้าที่ เพราะเข้าใจว่าผู้ที่นำอะไหล่และอุปกรณ์ต่าง ๆ มาวางนี้ ค่อนข้างเป็นผู้ที่มีคนรู้จักในชุมชนมากพอสมควร และไม่กี่วันก่อนหน้าที่จะเกิดเหตุการณ์นี้ ก็ยังเห็นเจ้าหน้าที่ของทางสำนักงานเขต คาดผ้าพันคอจิตอาสา 2 ท่าน เจ้าหน้าที่บันทึกภาพ 1 ท่าน สนทนากับทางผู้นำอะไหล่มาวางไว้ที่วงเวียนสาธารณะนี้ ซึ่งแน่นอนว่าท่านคงทราบดีและเข้าไปดำเนินการกับผู้กระทำได้ไม่ยาก  อำนาจหน้าที่ของท่านมี สิ่งใดสมควร ไม่สมควร สิ่งใดละเมิดต่อกฎหมาย ผมคิดว่า ท่านทราบดีว่าควรดำเนินการอย่างไร   ศักยภาพของเจ้าหน้าที่สำนักงานเขตสัมพันธวงศ์ หรือเจ้าหน้าที่กรุงเทพมหานคร มิได้ยิ่งหย่อนไปกว่าหน่วยงานใด    ขอให้ท่านปฏิบัติหน้าที่ด้านความสุจริต รวดเร็ว โปร่งใส เพื่อสังคมส่วนรวมต่อไปนะครับ  ด้วยความเคารพ    ขอบพระคุณมากครับ  (ภาพที่แนบมาคือมีการนำวัตถุไปแขวนขึ้นสูงขึ้นไปกว่าครั้งก่อนอีกครับ)
การดำเนินการของเจ้าหน้าที่: ตามที่ผู้ร้องได้แจ้งผ่านระบบ fondue ให้เจ้าหน้าที่ดำเนินการตามอำนาจหน้าที่กรณี กรณีมีบุคคลนำอะไหล่และอุปกรณ์ต่างๆมาว่างในที่สาธารณะนั้น ทาง ท่านผู้อำนวยการเขตได้สั่งการให้เจ้าหน้าที่เทศกิจชุดสายตรวจ 251 ดำเนินการแก้ไข ขอเรียนผู้แจ้งว่า ทางสำนักงานเขตมิได้มีการอนุญาตให้ตั้งวางแต่อย่างใด ทั้งนี้ได้จัดเจ้าหน้าที่ดำเนินการตามอำนาจหน้าที่ ให้ผู้กระทำความผิดจัดเก็บอุปกรณ์ออกจากที่สาธาณะ พร้อมให้คำความสะอาดให้เรียบร้อยแล้ว ขอบคุณที่ให้คำแนะนำในการพัฒนาพื้นที่เขต
ความเห็นของผู้แจ้ง: ขอบพระคุณเจ้าหน้าที่ทุกท่านครับผม   ในอนาคตอาจจะมีเรื่องต้องขอรบกวนเข้าตรวจสอบแก้ไข ปรับปรุง อีกมากมายในเขตสัมพันธวงศ์นี้  ทั้งหมดก็เพื่อการพัฒนาชุมชนให้เรียบร้อย เป็นระเบียบต่อไป  ขอเป็นกำลังใจให้เจ้าหน้าที่ทุกท่านครับ
พื้นที่: แขวงตลาดน้อย เขตสัมพันธวงศ์ กรุงเทพมหานคร